Терасата пък е открита използваема площ, разположена върху помещения, върху колони или върху терена. През последните години стана популярно при строителството на сградите да се оформят тераси към партерните етажи директно върху земята. А при по-горните етажи терасите се формират чрез стъпаловидното оформление на сградите. При първия вариант терасата е изцяло върху земята, в която е изградена сградата. Обикновено в архитектурните проекти към партерните етажи се обособява площ от земята, която се оформя като тераса към дадения апартамент. При втория вариант е налице изграждане на терасата върху друг обект или върху колони, чиято цел е да задържат терасата. И в двата случая под терасата има друг обект, който изцяло поема конструктивната тежест на самата тераса.